**Intenzita osvetlenia**:
Niektoré rastliny potrebujú veľmi silné svetlo, iným sa darí v tieni. Intenzita svetla v bežnom akváriu je nižšia až stredne silná. Ak si vyberiete rastlinu ktorá vyžaduje silné svetlo, bude treba pridať ďalšie svietidlo k už jestvujúcemu v akváriu. Výber rastlín je možný od rastlín, ktoré vyžadujú silné svetlo, strednú intenzitu až po rastliny ktoré preferujú slabé svetlo.

**Umiestnenie v akváriu**:
Kritérium udáva optimálnu polohu rastliny v bežnom akváriu. Tento údaj treba považovať za orientačný. Podľa veľkosti akvária môže byť poloha iná. To isté platí pre polohu v strede alebo vpredu. Kreativite v umiestnení rastlín sa nekladú medze pričom výsledky môžu byť zaujímavé. Plávajúce rastliny možno použiť na vytvorenie miest v tieni, úkryty pre malé rybky alebo vytvárať prostredie blízke prírodnému. Možno vyberať rastliny vhodné do zadnej časti akvária, v centre, vpredu alebo plávajúce.

**Rýchlosť rastu**:
Do novozriadeného akvária odporúčame rýchlorastúce rastliny , ktoré rýchlo spotrebujú živiny obsiahnuté vo vode čím odoberú živiny riasam a obmedzia ich rozmnoženie.
Rýchlorastúcimi rastlinami tiež skôr dosiahnete požadovanú hustotu zaplnenia rastlinami. Tieto rastliny ale vyžadujú častejšie pristrihovanie najmenej raz za 3 týždne.
Pomaly rastúce rastliny vyžadujú menej starostlivosti , pristrihovať ich treba len občas.
Ak je v akváriu dosiahnutá rovnováha a akvarista môže venovať menej času údržbe, je dobré nahradiť rýchlo rastúce rastliny pomaly rastúcimi.
Rastliny možno vyberať pomaly, stredne rýchlo, alebo rýchlo rastúce

**Pôvod**:
Informácia poslúži tým akvaristom, ktorí plánujú vytvoriť vhodný biotop s daným druhom rýb. Väčšina rastlín pochádza z tropických oblastí, ale niektoré boli vypestované a vyšľachtené v umelom prostredí “škôlky“ Sú tiež vhodne označené..

**Náročnosť na pestovanie**:
Údaj informuje bežného akvaristu akú starostlivosť daná rastlina vyžaduje.
*“nízka“* - nenáročná – znamená že rastlina doslova rastie sama bez akejkoľvek starostlivosti. Rastie takmer za každých podmienok.
“*priemerná*“ – znamená že pre pestovanie vyžaduje určitú starostlivosť a podmienky. Rastie vo väčšine akvárií s dobrým osvetlením a hnojením.
“*vysoká*“ - rastlina vyžaduje viac starostlivosti, intenzívne svetlo a mäkkú vodu.
“*Vhodné pre terárium*“ - rastlina by mala byť pestovaná v teráriu.

**Atraktívne pre rastlinožravé**:
Niektorým rybám ako napr. africkým cichlidám chutia rastliny, hlavne s mäkkými a tenkými listami – je to pre ne zdravý doplnok stravy.
Úspešne pestovať rastliny v akváriu, kde sú rastlinožravé ryby vyžaduje kombinovať rastliny s hrubými tvrdými listami (ktoré ryby neľúbia), spolu s rastlinami s tenkými a mäkkými listami. Tu sa musí akvarista rozhodnúť, či bude pestovať rastliny alebo kŕmiť ryby.

**Dorastá do výšky**:
Údaj slúži na posúdenie vhodnosti “dospelej“ rastliny pre danú veľkosť akvária. Ide o výšku rastliny pod hladinou. Dospelá rastlina dosiahne túto výšku približne za päť mesiacov po zasadení v akváriu. V malom akváriu alebo v nevhodných podmienkách (napríklad pri nedostatočnom osvetlení , nehnojená...) rastlina nedosiahne výšku dospelosti. Napriek tomu, rastlina prežije a bude rásť.
U teráriových rastlín je táto výška udávaná nad vodnou hladinou.

**Matičná rastlina**Dospelá, 6 mesiacov stará, pestovaná vo väčšom kvetináči (väčšinou 9 cm štvorcový) kde sa môže dobre vyvinúť a dobre zakoreniť.